Rejser og botaniske Undersøgelser i Ost-Grenland. 13 
bør man forberede sig særlig herpaa. Undertøjet bør være svær 
Uld, og man maa have mindst 2 Sæt, saaledes at det jævnlig kan 
skiftes og vadskes. Ydertøjet ligeledes svært Uldstof (f. Eks. den 
militære Klædefabriks Kirsej) og foret med Uldtøj (f. Eks. Svanebaj). 
Den bør have det hjemlige Snit og være rigelig forsynet med Lom- 
mer. I haardt Vejr gør de bekendte færøiske Trøjer i Forbindelse 
med et Overtræk af tætvævet Lærred god Fyldest, ligeledes beskyttes 
Hovedet godt af en tæt Tøjhætte, som Кип. lader Ansigtet frit. Et 
Sæt Kirsejs Tøj holder godt til en Overvintring, naar det skaanes i 
den varme Tid. Til Fodtøjet benyttes ogsaa bedst evropæiske Snøre- 
støvler af svært Læder og saa rummelige, at Foden har rigelig Plads 
med to Strømper paa. De tykke (tre-dobbelte) Saaler beslaas med 
Bjærgsøm. I meget stræng Kulde kan man ved Station anvende 
Træskostøvler forede med Lammeskind. Det er hverken nødvendigt 
eller behageligt at anvende den grønlandske Skinddragt; den bliver 
efter kort Tids Brug fugtig indvendig af Sved, stivfryser, saa snart 
man staar stille, og kan da gnave højst generende Saar paa Huden. 
Desuden er Sælskind lidet holdbart, naar det ikke tørres omhygge- 
ligt straks efter, at det er blevet vaadt. Heller ikke det grønlandske 
Fodtøj, Kamik'er, kan anbefales, saafremt man ikke har en indfødt 
Kvinde til at passe det. Det er især meget daarligt skikket til læn- 
gere Udflugter over Land om Sommeren, da man ikke kan undgaa at 
faa det vaadt, hvorefter det bliver blødt og slimet og sidder daarligt 
fast paa Foden. Vandtæt Regntøj er uundværligt; men det maa ved 
Overvintring erindres, at Gummitøj bliver sprødt og sprækker i streng 
Kulde, hvorfor det maa opbevares frostfrit. 
Min videnskabelige Udrustning var hovedsagelig beregnet paa 
botaniske Undersøgelser, men tog dog ogsaa lidt Hensyn til geologiske 
og zoologiske Arbejder. En Del almindelige Erfaringer, som jeg har 
gjort, kan komme fremtidige Rejsende til Gode. 
Plantetørringspapir faar man ikke let for meget af; 1 à 2 Ris 
kan forslaa til en Helaarsrejse. Det faar paa Baadrejser let Søvand 
og kan derefter kun bruges til Havalger. I Højsommeren kan man 
vel forholdsvis let faa brugt Papir soltørret; men i Foraars- og 
Efteraarsmaanederne er dette udelukket, og Skimmelsvamp ind- 
finder sig forbavsende hurtigt, medens Ovntørring med Sterilisation 
i Reglen ikke ligger inden for Mulighedernes Grænse. At basere 
hele sin Planteindsamling paa Schweinfurths Methode kan jeg ikke 
tilraade nogen; Kasserne tager meget stor Plads op i Baaden og 
bliver let beskadigede under Rejsen, naar der skal losses og lastes, 
eller naar man færdes hen over dem paa Rejsen, og de bliver meget 
